Мазачо
Мазачо (Томазо ди Джовани ди Симоне Гуиди)  е италиански художник от Ранния ренесанс. Умира много млад – едва 27-годишен, но с творчеството си променя цялата Флорентинска живописна школа. Стилът му е продължение на реалистичния стил на Джото, но с много по-широко използване на перспективата, анатомията и законите на светлината. Пряко повлияни от Мазачо са художниците от XV в. – Филипо Липи, Фра Анджелико и Пиеро дела Франческа.

Мазачо е прякор и означава „големият“ или „грубият Томас“ и вероятно се използва за отличаване от неговия колега Мазолино (малкият Томас). 
Известно време вероятно Мазачо и Мазолино работят в обща работилница и някои произведения се определят като създадени съвместно от двамата. Те работят заедно при изписването на Капелата Бранкачи в църквата Санта Мария дел Кармине.

75 години след неговата смърт представителите на Зрелия ренесанс – Леонардо, Микеланджело и Рафаело – отново се обръщат към него.

Основни творби 
Основните негови произведения са фреските в капела Бранкачи, в църквата Санта Мария дел Кармине във Флоренция, които са редом до фреските на Мазолино. Те изобразяват „Изгонването на Адам и Ева от рая“, „Апостолите Петър и Йоан“, „Проповедта на апостол Петър“ и др. Именно с изображението на Адам и Ева започва промяната в изкуството. Те не следват иконната двуизмерност на средновековните изображения, а приличат на реални човешки същества.

 Разпятието (c. 1426)  – масло, 83 x 63 cm, Музей Каподимонте, Неапол 
 San Giovenale Triptych (1422, dubious)  масло, 108 x 153 cm, Cascia di Reggello
 Мадоната с младенеца (1424)  – темпера, 24 x 18 cm, Палацо Векио, Флоренция
 Портрет на млад мъж (1425) –  дърво, Национална художествена галерия, Вашингтон
 Свети Павел (1426)  – Темпера на дърво, 51 x 30 cm, Национален музей в Пиза, Пиза
 Светата троица (1425 – 1428)  – фреска, 667 x 317 cm, Санта Мария Новела, Флоренция 
 Мадоната с младенеца (1426)  – масло, Национална галерия, Лондон 
 Рождество (1427 – 1428)  – Темпера на дърво, диаметър 56 cm, Staatliche Museen, Берлин
 Св. Йероним и Свети Йоан Кръстител (οκ. 1426 – 1428)  дъска, 114 x 55 cm, Национална галерия, Лондон 
 Свети Андрей  – масло, 51 x 31 cm, музей Гети, Малибу, Калифорния

Галерия

За него 
 Лидия Влахова, Мазачо, София: Български художник, 1985, 80 стр.

Италиански художници
Ренесансови художници
Починали в Рим